Diari Oficial de la Generalitat Valenciana


Sumari del DOGV 7439, del 09-01-2015 (2015/18)

RESOLUCIÓ de 15 de desembre de 2014, de la Conselleria d'Educació, Cultura i Esport, per la qual es modifica l'autorització del centre privat d'educació especial Koynos, de Godella, per canvi de titularitat.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7439

Data del DOGV
:   09-01-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/18


Data del document
:   15-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 15 de desembre de 2014, de la Conselleria d'Educació, Cultura i Esport, per la qual es modifica l'autorització del centre privat d'educació especial Koynos, de Godella, per canvi de titularitat. [2015/18]  
L'expedient ha sigut iniciat a instància de Koynos Enseñanza, Centro de Educación Especial, Cooperativa Valenciana, actual titularitat, en sol·licitud de modificació de l'autorització del centre privat d'educació especial Koynos, de Godella, codi 32535488, per canvi de titularitat a favor de Cooperativa Valenciana Koynos.  
Vist que s'ha comprovat en l'expedient esmentat el compliment, per part de la nova titularitat, dels requisits exigits per la normativa vigent.  
  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, (BOE 09.04.1992), modificat pel Reial Decret 131/2010, de 12 de febrer (BOE 12.03.2010), i el Decret 115/1990, de 9 de juliol, pel qual es crea el Registre de Centres Docents de la Comunitat Valenciana (DOGV 24.07.1990).  
Vista la proposta del director general de Centres i Personal Docent de data 15 de desembre de 2014 i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 7355, 08.09.2014), i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització, per canvi de titularitat, del centre que s'indica a continuació, en els termes que s'especifiquen.  
Codi del centre: 51379974.  
Denominació genèrica del centre: centre privat d'educació especial.  
  
Denominació específica del centre: Koynos.  
Anterior titularitat: Koynos Enseñanza, Centro de Educación Especial, Cooperativa Valenciana.  
Nova titularitat que s'autoritza: Cooperativa Valenciana Koynos.  
Domicili: c/ Pensament, núm. 1.  
Localitat: Godella (46585).  
Província: València.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius i la renovació, pròrroga, o modificació d'estos, i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013).  
  
Tercer  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, els efectes econòmics s'entenen referits a partir de l'1 de gener de 2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 14.07.1998), contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser notificada esta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada esta resolució.  
  
Per als interessats que no siguen objecte de notificació, els terminis començaran a computar des de l'endemà de ser publicada en el Diari Oficial de la Comunitat Valenciana.  
  
València, 15 de desembre de 2014.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013): el secretari autonòmic d'Educació i Formació: Manuel Tomás Ludeña.